laion/Wikipedia-Exotic huggingface dataset:
Lennunduse mõisteid

Siin loetletakse lennunduse mõisteid. Teisi lennundusega seotud loendeid võib leida vastavast kategooriast. # A B C D E F G H I J K L M N O P Q R S Š Z Ž T U V W Õ Ä Ö Ü X Y .aero Aerofotograafia Aerokosmose insenerindus Aeronavigatsioon Aeronautika Aerostaat Ameerika Ühendriikide Föderaalne Lennuamet (FAA) Astronavigatsioon Autožiiro Aviett Biplaan Deltaplaan Deltatiib Dirižaabel DME Eesti Lennundusmuuseum Elektriline õhusõiduk Elektrooniline tsentraliseeritud lennuki monitor Eskaader Eskadrill Euroopa Lennundusohutusamet FINEST GBAS Helibarjäär Helikopter Hübriidlennuk Hüperhelikiirusel lend IATA ICAO IFR ehk Instrumentaal-lend ILS Instrumentaalmaandumissüsteem Irdtorn Juhitava õhusõiduki kokkupõrge maa- või veepinnaga Kaponiir Katapult Keerisjälg Kommunikatsioon lennunduses Kopter Kuumaõhupall Laiakereline lennuk Langevari Lennu number Lennuamet Lennufirma Lennujaam Lennujuht Lennujuhtimine Lennujuhtimiskeskus Lennujuhtimistorn Lennuk Lennuki survesüsteemid Lennukitrepp Lennuklubi Lennukool Lennuliin Lennundus Lennunduse standardkeel Lennundusfraseoloogia Lennundusmeteoroloogia Lennundusseadus Lennuohutus Lennuplaan Lennusimulaator Lennutransport Lennuväli Lennuväljaring Lööklaine Maandumistelik Machi arv Mehitamata luurelennuk Mehitamata õhusõiduk Monino lennundusmuuseum Motovari NDB Odavlennufirma Paatlennuk Peiling Pidurduslangevari Piloot Propeller Purilend Purilennuk Püloon Quick Reaction Alert Raadiokompass Raadionavigatsioon Rada Radar Radari teoreetilise maksimumi vahemiku arvutamise valem Rahvusvaheline Lennuspordiföderatsioon Rahvusvaheline Tsiviillennunduse Organisatsioon Reisilennuk Riikidevaheline Lennunduskomitee Ruleerimine Ruleerimisrada Sekundaarradar Stabilisaator Standardatmosfäär Sõlm TAWS Telik Tiibvari Tiivik Transponder Tšarterlennufirma Turbopropellermootor Turboventilaatormootor Tõmme Täppislähenemistrajektoori näitur Vaatlusõhupall Vesilennuk VHF ringsuunaline raadiomajakas ehk VOR Vinglet Vigurlend Visuaallend ehk VFR Visuaallennureeglid Võtmelinn Õhksüsteem lennukis Õhukaitse tuvastusvöönd Õhupall Õhuruum Õhusõiduk Õhusõidukite õlitus- ja määrdesüsteemid Õhutransport Õhuvõtuava
Nha Trang

Nha Trang on linn Vietnami kagurannikul, Khánh Hòa provintsi keskus. 2009. aastal elas seal 392 279 inimest. http://gso.gov.vn/default.aspx?tabid=714
Paltoga

Paltoga (vene keeles Палтога) on küla Lääne-Venemaal Vologda oblastis Võtegra rajoonis, Kazakovo külaasunduse keskus. Küla loodi 2001. aastal mitme endise küla liitmisel. 2002. aastal elas seal 295 inimest. http://vologda-oblast.ru/zakon.asp?CODE=12444&V=0[alaline kõdulink]
Horvaatia vapp

Horvaatia vapp on Horvaatia riigivapp. Vapp on kasutusel alates 21. detsembrist 1990. Vapp koosneb ühest suurest vapikilbist ja viiest väiksest kilbist, mis moodustavad krooni suure kilbi kohal. Suurel kilbil on punavalge malelauamuster. Väiksed kilbid esindavad viit ajaloolist Horvaatia piirkonda. Punavalge malelaud on vapimustrina Horvaatia sümbol juba 13. sajandist.
Labakäsi

Labakäsi ehk käelaba on käe osa, mille moodustavad kämmal ja sõrmed.
Du Fu

Du Fu (杜甫; 712 Luoyangi lähedal – 770 Tanzhou (praegune Changsha)) oli silmapaistev hiina luuletaja Tangi dünastia valitsusajal, keda koos Li Boga nimetatakse tihti hiina luuletajate seas kõige märkimisväärsemaks.
Kiraalsus

Kiraalsus ehk käelisus on üks asümmeetria (sümmeetria puudumise) viis, mille puhul objekt või süsteem ei ole identne oma peegelpildiga. Kiraalne on mistahes kujund, kui selle peegeldust tasapinnalises peeglis ei saa viia kokkulangevusse lähtekujundiga – nii nagu meie parem ja vasak käsi või ühe paari kindad ei ole ühitatavad. Kiraalsus on ruumilise objekti omadus esineda ühitamatute peegelkujutiste paarina. Kiraalsusega on tegemist bioloogias, füüsikas, keemias ja matemaatikas. Akiraalsed (mittekiraalsed) on objektid, mis on identsed oma peegelpildiga. Looduses on kiraalsus laialt levinud nähtus. Kogu elusloodus, selle hulgas meie ise, on ehitatud orgaanilisest materjalist, seejuures suures osas asümmeetrilistest molekulidest. Süsiniku aatom nelja erineva rühmaga loob tüüpilise kiraalse keskme, mistõttu saavad esineda käelised isomeerid, mille peegelpildid ei ühti. Enamik looduslikke biomolekule esineb vaid ühe käelise isomeerina. Keerulise struktuuriga molekulides esineb mitmeid kiraalseid tsentreid, mistõttu võimalike stereoisomeeride arv võib suureneda oluliselt. Näiteks pikad polümeersed DNA molekulid on paremakäelise kruvina spiraaliks keerdunud. Kiraalsust esineb kõikjal meie ümber. Mõned näited, mille puhul on eelduseks korrapärasusest kõrvalekallete puudumine: inimese parem ja vasak pool; pluusi parem ja vasak hõlm (enne nööpe ja nööpaukusid); parem ja vasak käsi; parema ja vasaku käe kindad; käärid parema- ja vasakukäelistele; ühe paari kingad; linnu parem ja vasak tiib; ussikese parem ja vasak pool; enamus puu- ja taimelehti; paremale ja vasakule avanevate uste hinged; parem- ja vasakkeermega kruvi; täring (õnnemängude täppidega kuubik) jmt. Katse: lõigake puuleht täpselt pikiteljelt pooleks – kas pooled on ühitatavad (arvestades, et lehe alumine ja pealmine pool pole identsed)? Miks? Kõrge aedoa vars kasvab ümber posti üles keerdudes vastupäeva ja ainult vastupäeva. Kiraalne spiraal on nagu kruvi. Aga miks? [Ilmselt rakukestadele tugevust andvate pikkade polüsahhariidi molekulide konfiguratsiooni tõttu, kuna neis molekulides esineb arvukalt kiraalkeskmeid.] Asümmeetria Kiraalne molekul
Izenberge

Izenberge on hollandikeelne osavald ja küla Belgias Flandria piirkonnas Lääne-Flandria provintsis Veurne ringkonnas Alveringemi vallas. Yzenberge on alates 1977. aastast Alveringemi osavald. St Mildreda kirik  Izenberge – pildid, videod ja helifailid Wikimedia Commonsis Site du musée Bachten de Kupe (hollandi, prantsuse, inglise ja saksa keeles)
Hoogstade

Hoogstade on hollandikeelne osavald ja küla Belgias Flandria piirkonnas Lääne-Flandria provintsis Veurne ringkonnas Alveringemi vallas. Hoogstade on alates 1971. aastast Alveringemi osavald. Sint-Lambertuskerk  Hoogstade – pildid, videod ja helifailid Wikimedia Commonsis
Thomas Knieper

Thomas Knieper (1662 Tallinn – 17. oktoober/28. oktoober 1710 Tallinn) oli Eesti vaimulik. Ta õppis aastal 1682 Tallinna Gümnaasiumis. Edasi õppis ta (immatrikuleeriti 10. oktoobril 1682) Rostocki ülikoolis ja (immatrikuleeriti 20. augustil 1683) Wittenbergi ülikoolis. Ordineeriti 6. aprillil/16. aprillil 1688 õpetajaks. Ta oli aastatel 1688–1710 Jõhvi Mihkli koguduse õpetaja. Põltsamaa Niguliste koguduse õpetaja Johann Andreas Dorsche kirjast ilmneb, et Knieper selgitas aastal 1708 Tallinna piiskopile, et Toompeal asuv Eestimaa konsistoorium ei olnud Piibli tõlke juures midagi tähelepanuväärset teinud, vaid niipalju, et Pilistvere piiblikonverentsist osavõtjail oli kaasas Matteuse evangeeliumi tõlke mustand, mille Liivimaa vaimulikud tagasi lükkasid, leides kasutatud eesti keele koosnevat ainult germanismidest. Thomas Knieperi abikaasa Gerdrutha isa Johannes Knieper oli Järva-Peetri Püha Peetruse koguduse õpetaja. Sellest abielust sündinud poeg Paul Johann Knieper oli samuti Jõhvi Mihkli koguduse õpetaja, nende tütar Katharina Helene oli abielus Jüri koguduse õpetaja Anton thor Hellega. Jõhvi koguduse õpetaja oli ka Gerdrutha esimene abikaasa Stephan Knieper. Liivi Aarma Põhja-Eesti vaimulike lühielulood 1525–1885 Tallinn 2007
Carl Philipp Knieper

Carl Philipp Knieper (1675 Järva-Peetri – 1. veebruar / 12. veebruar 1752 Vaivara) oli Eesti vaimulik. Ta õppis (immatrikuleeriti 25. veebruaril 1696, oli aastatel 1697–1698 stipendiaat) Tartu Ülikoolis ja (immatrikuleeriti 10. juunil 1710) Rostocki ülikoolis. Ordineeriti 19. märtsil / 30. märtsil 1711 õpetajaks. Ta oli aastatel 1711–1718 Viru-Jaakobi koguduse õpetaja ja 1721–1752 Vaivara koguduse õpetaja. Sai 24. veebruaril / 7. märtsil 1751 Eestimaa pastorkonna vanemaks (Senior ministerii). 4. veebruaril / 15. veebruaril 1697 kirjutas ta Michael Dau abikaasa Margareta Lemckenile leinaluuletuse. Tema isa Stephan Knieper (ja ka tema poolvend Paul Johann Knieper) olid Jõhvi Mihkli koguduse õpetajad, vanaisa Johannes Knieper oli Järva-Peetri Püha Peetruse koguduse õpetaja. Tema esimese abikaasa (ta oli kolm korda abielus) Maria Elisabethi (1685–1713) isa Johannes Aulinus oli Tallinna Mihkli koguduse ja Harju-Madise koguduse õpetaja. Liivi Aarma Põhja-Eesti vaimulike lühielulood 1525–1885 Tallinn 2007
Gijverinkhove

Gijverinkhove on hollandikeelne osavald ja küla Belgias Flandria piirkonnas Lääne-Flandria provintsis Veurne ringkonnas Alveringemi vallas. Gijverinkhove on alates 1977. aastast Alveringemi osavald. Asulas on skulptor George Gardile pühendatud muuseum.  Gijverinkhove – pildid, videod ja helifailid Wikimedia Commonsis
Oostduinkerke

Oostduinkerke on hollandikeelne osavald ja küla Belgias Flandria piirkonnas Lääne-Flandria provintsis Veurne ringkonnas Koksijde vallas Põhjamere rannikul. Oostduinkerke on alates 1977. aastast Alveringemi osavald. Algselt oli asulal sama nimi nagu prantsuse asulal Dunkirk hollandi keeles: Duinkerke; segaduse vältimiseks lisati 13. sajandil sellele eesliide "oost" ('ida') ja saadi nime praegune kuju Oostduinkerke.  Oostduinkerke – pildid, videod ja helifailid Wikimedia Commonsis
Kabes

Kabes oli Eestimaa keskaegne vasalliperekond. Perekond on nime saanud Kavastu mõisalt Haljala kihelkonnas. Arnoldus de Capes (Kabes) oli 1336. aastal vasall Virumaal. Pole kindel, kas perekond suri välja juba 14. sajandil, või hiljem, 1442. ja 1443. aastal oli Narva raehärra Johan Capus, kelle seos perekonnaga pole teada. Paul Johansen. Die Estlandliste des Liber Census Daniae. Reval, Kopenhagen 1933. S. 862.
Johannes Aulinus

Johannes Aulinus (1650 Tallinn – 1710 Tallinn) oli Eesti vaimulik. Ta õppis Tallinna Gümnaasiumis, seejärel õppis ta (immatrikuleeriti 4. septembril 1672, oli kohal veel aastal 1676). Ordineeriti 13. novembril/23. novembril 1676 õpetajaks. Ta oli aastatel 1676–1687 Tallinna Mihkli koguduse abiõpetaja, aastatel 1687–1696 oli ta sama koguduse õpetaja. Aastal 1696 sunniti ta lahkuma Tallinnast, põhjuseks hooletu suhtumine ametisse (laulatas abielus naise, kes väitis, et on lesk). Aulinus ise oli ametikoha vahetuse vastu, ta väitis kirjas kuningale, et ta ei oska eesti keeles jutlustada ning keele õppimiseks on ta liialt vana. Oli aastatel 1696–1709 (kuigi oli mitu korda Stockholmis kohtuprotsessidel) Harju-Madise koguduse õpetaja. Aastatel 1709–1710 oli ta uuesti (pärast Gabriel Herlini surma) Tallinna Mihkli koguduse abiõpetaja. Ta osales 28. märtsil 1710 Tallinnas Eestimaa piiskopi valimistel ja hääletas Jacob Langi poolt. Ta kirjutas aastal 1696 leinajutluse pietismist mõjutatud Rootsi leskkuninganna Hedwig Eleonora surma puhul, see jutlus trükiti (ja on säilinud) Stockholmis. Aulinus suri aastal 1710 (pärast aprilli) Tallinnas katku. Tema isa Peter Aulinus oli samuti Tallinna Mihkli koguduse õpetaja. Tema tütre Maria Elisabethi (1685–1713) abikaasa Carl Philipp Knieper oli Viru-Jaakobi ja Vaivara koguduse õpetaja, teise tütre Gerdrutha Elisabethi (u. 1690–1748) abikaasa Paul Johann Knieper oli Jõhvi Mihkli koguduse õpetaja. Liivi Aarma Põhja-Eesti vaimulike lühielulood 1525–1885 Tallinn 2007
Yekes

Yekes oli Eestimaa keskaegne vasalliperekond. Perekond on nime saanud Jõgisoo mõisalt Keila kihelkonnas. 1342. aastal sai Johannes de Yekes Tallinna kodanikuks. Ta võis olla ka talupoeg. Paul Johansen. Die Estlandliste des Liber Census Daniae. Reval, Kopenhagen 1933. S. 860.
Wulpen

Wulpen on hollandikeelne osavald ja küla Belgias Flandria piirkonnas Lääne-Flandria provintsis Veurne ringkonnas Koksijde vallas. Põhjamere rannikul asuv Wulpen on Koksijde osavald alates 1977. aastast. Sint-Willibrorduskerk  Wulpen – pildid, videod ja helifailid Wikimedia Commonsis
Sint-Idesbald

Sint-Idesbald on hollandikeelne asula Belgias Flandria piirkonnas Lääne-Flandria provintsis Veurne ringkonnas Koksijde vallas. Põhjamere rannikul asuv Sint-Idesbald kuulub Koksijde valla halduspiiridesse alates 1977. aastast. Sint-Idesbaldis asub 1982. aastal avatud Paul Delvaux' muuseum. Paul Delvaux' muuseum  Sint-Idesbald – pildid, videod ja helifailid Wikimedia Commonsis
Savages

Savages on mitme asja nimi. Savages on Briti punk-bänd "Metslased" (originaalpealkiri "Savages") on 2012. aastal linastunud Oliver Stone'i film
Arminägu

Arminägu (ingl Scarface) oli Al Capone'i hüüdnimi. Temast inspireeritult on tehtud kaks filmi: "Arminägu", 1932. aasta film "Arminägu", 1983. aasta film
2011. aasta Eesti naiste meistrivõistlused rahvusvahelises kabes

Eesti naiste 39. meistrivõistlused rahvusvahelises kabes peeti Paul Kerese Malemajas 29. jaanuarist 4. veebruarini 2011. aastal. Turniiri võitis ja tuli esmakordselt Eesti naiste meistriks Elvia Sõber. Turniiri peakohtunikuks oli Lembit Vahesaar.
Metslased

"Metslased" (inglise "Savages") on 2012. aastal esilinastunud USA kriminaalne õudusfilm. Filmi lavastas Oliver Stone. Filmi stsenaariumi, mis tugineb Don Winslow' samanimelisele romaanile, kirjutasid Shane Salerno, Don Winslow ja Oliver Stone. Peaosades mängivad Taylor Kitsch, Blake Lively ja Aaron Taylor-Johnson.
Norrström

Norrström on vooluveekogu Rootsi pealinna südalinnas. See lähtub Mälarenist, suubub Strömmenisse, eraldab Helgeandsholmenit ja Norrmalmi linnaosa. Mere kõrge veeseisu korral voolab vesi tagurpidi.
Broad Peak

Broad Peak (ka K3 ning Phalchen Kangri; urdu keeles بروڈ پیک; , hiina keeles 布洛阿特 峰) on mägi Aasias Karakoramis. Paikneb K2 ja Gasherbrum I (K5) vahel. Mäe peatipu kõrgus on 8051 meetrit. Maailmas kõrguselt 12. mäetipp, Pakistanis kõrguselt 4. mäetipp. Mäel on viis tippu: Broad Peak (8051 m), Rocky Summit (8028 m), Broad Peak Central (8011 m), Broad Peak North (7490 m) ja Kharut Kangri (6942 m). Esmatõusu mäkke tegid 8.–9. juunil 1957 Hermann Buhli juhitud Austria ekspeditsioonis osalenud Fritz Wintersteller, Marcus Schmuck ja Kurt Diemberger. Meeskonna esimene katse tehti 29. mail, kui Fritz Wintersteller ja Kurt Diemberger saavutasid esiringi (8030 m). Nad tegid seda ka ilma täiendava hapniku, kõrgmäestikupanija või baaslaagri toeta. Keskmise tipu esimese tõusu viis läbi J. Ferenski juhitud Poola ekspeditsioon 28. juulil 1975. Teisena tõus mäkke sai teoks alles 8. augustil 1977 Jaapani ekspeditsiooni poolt, mis koosnes 13 inimesest ning kellest kolm jõudsid tippu. 1983. aastal tõusis tippu esimene naisalpinist Krystyna Palmowska. 2007. aasta juulis ronis Austria mägironimismeeskond Broad Peaki ja leidsid 8000 meetri kõrguselt mägironija Markus Kronthaleri surnukeha. 2007. aastal tõusis tippu ka leedulane Saulius Vilius, kes oli Alar Siku kaaslane tipputõusul Džomolungmale 2003. aasta mais. 2008. aastal tegi prantslanna Élisabeth Revol 16 päeva jooksul ilma hapnikuvabaduseta soolotõusu Broad Peakist, Gasherbrum I-st ja Gasherbrum II-st, kuna tema ronimispartner Antoine Girard oli haigestunud. 2012. aasta suvel jõudsid mäele 5 liiget Sloveenia meeskonnast "Koroška 8000". Nad kõik jõudsid mäe tippu 31. juulil 2012. 5. märtsil 2013 tegid Maciej Berbeka, Adam Bielecki, Tomasz Kowalski ja Artur Małek esimese talvise tõusu. Broad Peak oli kaheteistkümnes kaheksatuhandeline tippkohtumine talvel ja kümnes kaheksatuhandeline tippkohtumine talvel Poola mägironijate poolt. Laskumise ajal ei jõudnud Maciej Berbeka ja Tomasz Kowalski 7400 m kõrgusel asuvasse 4. laagrisse ja nad kuulutati kadunuks. Ekspeditsiooni juht Krzysztof Wielicki ütles 7. märtsil, et 58-aastase Maciej Berbeka ja 27-aastase Tomasz Kowalski elusalt leidmiseks pole mingit võimalust. 8. märtsil kuulutati mõlemad mägironijad surnuks ja ekspeditsioon lõpetati. 2013. aasta juulis üritas viiest Iraani mägironijast koosnev rühm tõusta mäkke edelaosast uue marsruudi kaudu. Neist kolm – Aidin Bozorgi, Pouya Keivan ja Mojtaba Jarahi – tõusid edukalt üles, kuid laskumise ajal olid nad kõik kadunud ja seejärel surnuks tunnistatud. 14. juulil 2019 sai Pakistanist pärit 17-aastasest Shehroze Kashifist kõigi aegade noorim mäe tippu jõudja. 2007 – Saulius Vilius, Leedu (tipus 20. juulil) 2007 – Valdis Puriņš, Läti (tipus 31. juulil) 2012 – Ernest Markšaitis, Leedu 2022 – Saulius Damulevičius (Leedu), Marie Saame (Eesti) Broad Peak Central Rocky Summit Geographical facts of the Main 8000ers. 8000ers.com Krystyna Palmowska o zdobyciu Broad Peak: napaliłyśmy się na tę górę. wiadomosci.wp.pl Lietuvių įkopimai į aštuoniatūkstantininkus. kalnai.lt Vakar, 31. jūlija vakarā Valdis Puriņš sasniedza Broda smaili!a. adventurerace.lv
Salisbury (Maryland)

Salisbury (hääldus [ˈsɔːlzbəri]) on linn USA-s Marylandi osariigi kaguosas. See on Wicomico maakonna keskus ja Marylandi idaranniku piirkonna suurim linn. 2010. aasta rahvaloenduse andmeil oli Salisburys 33 050. Aastal oli 2010 oli elanikke 30 343. Linn on Delmarva poolsaare kaubanduskeskus, vahel kutsutakse seda "Delmarva ristteeks". Salisbury asub mitme suurema linna läheduses: Baltimore Marylandi osariigis jääb sellest 171 km kaugusele, Washington 192 km, Philadelphia 206 km, Norfolk Virginias 212 km, Dover Delaware'is 80 km ja Wilmington 154 km kaugusele. Linna läbivad maanteed U.S. Route 13, mis ühendab Salisbury põhjas Doveri ja Wilmingtoniga ning lõunas Norfolkiga, ja U.S. Route 50, mis ühendab Salisbury idas Atlandi ookeani ääres asuva Ocean Cityga ning loodes Washingtoni ja Baltimore'iga. Salisburys valitseb kuumade ja niiskete suvede ning pehmete talvedega niiske lähistroopiline kliima. Keskmine õhutemperatuur jaanuaris on 3 °C ja juulis 25 °C. Keskmiselt sajab 1200 mm aastas. Sademeid langeb aasta lõikes võrdlemisi ühtlaselt, kõige enam sajab augustis (134 mm) ja kõige vähem novembris (80 mm). Kõige madalam temperatuur (−23 °C) mõõdeti 11. jaanuaril 1942 ning kõige kõrgem õhutemperatuur (41 °C) 7. augustil 1918 ja 21. juulil 1930. Salisbury asutati 1732. aastal. Linnaõigused sai see 1854. aastal. Linnas tegutseb 1925. aastal asutatud Salisbury Ülikool. Salisbury ülikool on Tartu Ülikooli üks parternerülikoolidest. Salisburys asub kana-, kalkuni- ja sealiha töötlemisettevõtte Perdue Farmsi peakorter. Salisbury sõpruslinnad on Tartu, Salisbury (Inglismaa) ja Salinas (Ecuador). Lisaks on sõlmitud partnerlusleping Hiina linna Dalianiga. 2016 U.S. Gazetteer Files 2020 United States Census, vaadatud 1.01.2022. "Find a County" National Association of Counties. Retrieved 2011-06-07. Partnerülikoolid. ut.ee. Vaadatud 18.2.2024 Sister Cities. salisbury.md. Vaadatud 18.2.2024 Salisbury koduleht
Jeesus (täpsustus)

"Jeesus" on heebrea nime Ješua (יהושׁע) (varasem variant Jehošua) eestikeelne kuju, mida kasutatakse Uues Testamendis. See nimekuju on eesti keelde tulnud kreeka nimekuju Iesus (Iēsus) ning ladina nimekuju Jesus (Iesus) ja saksa nimekuju Jesus vahendusel. Eestikeelses Uues Testamendis mainitakse kolme Jeesuse-nimelist isikut: Jeesus Naatsaretist, kristluse rajaja. Seda nime kannab ka Bill Brighti film "Jeesus" ("Jesus") 1979. aastast. Jeesus, Naatsareti Jeesuse esivanem Lk 3:29 järgi Jeesus, keda nimetatakse Justuseks, kristlane, keda on mainitud Pauluse kirjas koloslastele (4:11) Jeesus - tegelane multifilmis South Park. Mõnikord kasutatakse nimekuju "Jeesus" heebrea nime Ješua või Jehošua vastena ka muudel puhkudel. Eesti keeles nime "Jeesus" eesnimena ei kasutata, küll aga näiteks selle inglise vastet Jesus ja hispaania vastet Jesús. Jeesua Joosua Jesus Jesús
Leivaauto

Leivaauto on eriotstarbeline veoauto, mida kasutatakse leiva- ja saiatoodete veoks. Enamasti on selleks kohandatud mõnd laadi furgoone. "Tervishoiuministeeriumi leivaauto" Järva-Jaani vanatehnika varjupaik, 3. detsember 2006
1200 Micrograms

1200 Micrograms on psy trance'i ansambel Ibizalt. Ansambel alustas tegevust 1999. aastal. "1200 Micrograms" (TIP World 2002) "Heroes of the Imagination" (TIP World 2003) "The Time Machine" (TIP World 2004) "Live in Brazil" (TIP World 2005) "1200 Micrograms Remixed" (TIP World 2006) "Magic Numbers" (TIP World 2007) "Gramology" (EP, TIP World 2010) "96%" (EP, TIP World 2012)
Ajasõlm

"Ajasõlm" (inglise "Looper") on 2012. aastal linastunud USA ulmeline märulifilm. Filmi stsenarist ja lavastaja on Rian Johnson. Film oli Toronto filmifestivali avafilm. Filmi peaosi mängivad Bruce Willis, Joseph Gordon-Levitt ja Emily Blunt.
Huntmees

"Huntmees" (originaalpealkiri "The Wolf Man"), 1941. aasta film, režissöör George Waggner "Huntmees" (originaalpealkiri "The Wolfman"), 2010. aasta film, režissöör Joe Johnston
Henry VIII (täpsustus)

Henry VIII oli Inglise kuningas. Tema nime kannavad veel: "Henry VIII" (ka "Kuningas Henry VIII"), William Shakespeare'i näidend "Henry VIII", Camille Saint-Saënsi ooper "Henry VIII", 2003. aasta ITV kaheosaline telefilm Ingliskeelses kultuuriruumis võib Henry VIII viidata ka Saksa-Rooma keisrile Heinrich IV-le, kes oli Baieri hertsog nime Heinrich VIII all.
Gulliveri reisid (täpsustus)

"Gulliveri reisid" ("Gulliver's Travels") on Jonathan Swifti romaan. Selle teose alusel on valminud ka muid teoseid. Näiteks: "Gulliveri reisid", 1939. aasta animafilm "Gulliveri reisid", 1977. aasta film, peaosas Richard Harris "Gulliveri reisid", 1996. aasta film, peaosas Ted Danson "Gulliveri reisid", 2010. aasta film, peaosas Jack Black
Transiitreisija

"Transiitreisija" on Vladimir Beekmani 1967. aastal ilmunud romaan. Romaani peategelased on kaks Pariisi lennuväljal juhuslikult kohtuvat eestlast, kellest üks elab Rootsis, teine Eesti NSV-s. Paaritunnise kohtumise ajal räägivad nad Eesti valikutest Teise maailmasõja ajal ja järel, väliseestlaskonna elust ning vaadetest Nõukogude Liidule.
Claude Pinoteau

Claude Pinoteau (25. mai 1925 – 5. oktoober 2012) oli prantsuse filmilavastaja ja -produtsent. Tema vend Jacques Pinoteau on samuti tuntud filmilavastaja. "La Gifle" ("Kõrvakiil", 1974) "L'Homme en colère" (1979) "La Boum" (1980) "La Boum 2" (1982) "La Septième Cible" (1984) "La Neige et le Feu" (1991) "Cache cash" (1994) Claude Pinoteau andmekogus IMDb (inglise)
Igor Kvaša

Igor Kvaša (vene Игорь Владимирович Кваша ; 4. veebruar 1933 Moskva – 30. august 2012 Moskva) oli vene teatri- ja filminäitleja, lavastaja ning telesaatejuht. Igor Kvaša õppis näitlemist Kool-stuudios MHAT. Aastatel 1955–1957 töötas ta Gorki-nimelises Moskva Akadeemilises Kunstiteatris. 1957. aastast töötas teatris Sovremennik, mille asutajate hulka ta koos Jevgeni Jevstignejevi, Oleg Tabakovi ja teistega kuulus. Igor Kvaša oli 1998. aastast kuni surmani telesaate "Oota mind" saatejuht. Eestis kannab sama saatesari pealkirja "Sind otsides". Teatritöö kõrvalt tegi Igor Kvaša üle 60 filmirolli. 2007. aastal ilmusid tema memuaarid "Totška vozvrata" ("Точка возврата"). Igor Kvaša suri 30. augustil 2012, olles 79-aastane. Ta maeti 4. septembril Moskva Trojekurovo kalmistule. Ärasaatmine toimus teatris Sovremennik. "Vabariigi vara" (1972) "Toosama Münchhausen" (1979) "Mees Kaputsiinide bulvarilt" (1987) "Kolm südant" (1992) "Meister ja Margarita" (1994) "Skorpioni märgi all" (1995) Vene NFSV rahvakunstnik (1978) Скончался актер Игорь Кваша Lenta.ru Igor Kvaša andmekogus IMDb (inglise)
Rokipeer

"Rokipeer" (inglise "The Rocker") on 2008. aastal linastunud USA komöödiafilm. Filmi lavastas Peter Cattaneo ning olulisemates rollides mängivad Rainn Wilson, Josh Gad, Teddy Geiger, Emma Stone, Christina Applegate ja Jason Sudeikis.
Loyse

Loyse oli keskaegne Eestimaa vasalliperekond, mis on nime saanud Lõiuse küla järgi. Perekonnaliikmetest on teada: Asae, mainitud Taani hindamisraamatus Johannes, rüütel aastail 1275–1277 Yaldis Paul Johansen. Die Estlandliste des Liber Census Daniae. Reval, Kopenhagen 1933. S. 879.
Nighete

Nighete oli keskaegne Eestimaa valliperekond, mis on nimetatud Nehatu küla järgi. Hinricus de Nighete oli aastail 1333–1341 turupoe rentnik Tallinnas ja 1350. aastal Olevi gildivend. Machorius de Nighete oli aastail 1367–1386 mölder ja ei kuulu vist siia perekonda. Paul Johansen. Die Estlandliste des Liber Census Daniae. Reval, Kopenhagen 1933. S. 886.